
[bookmark: _Toc185584953]CAPITOLUL 1. INFORMAȚII DESPRE PROCEDURA DE SELECȚIE A PROIECTELOR
[bookmark: _Hlk155348541][bookmark: _Hlk155350314]Prezentul ghid a fost elaborat de Ministerul Transporturilor și Infrastructurii pentru solicitanții care doresc să obțină finanţare din fondurile alocate României prin Fondul pentru modernizare (FM) pentru proiecte de investiții în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, în vederea susținerii unei economii cu emisii scăzute de carbon și atingerii obiectivelor asumate de România în cadrul Planului Național Integrat în domeniul Energiei și Schimbărilor Climatice (PNIESC). 
[bookmark: _Hlk183090140]Acesta include informaţii referitoare la condiţiile de finanţare, procedurile de evaluare şi selecţie a proiectelor precum şi informaţii generale privind contractarea și implementarea proiectelor.
Sprijinul financiar acordat pentru investiţiile în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, contribuind la atingerea obiectivelor asumate de România în cadrul FM, se bazează pe procedură de ofertare concurențială pentru selecția proiectelor, prin platforma electronică dedicată FM MySMIS 2021.
[bookmark: _Hlk113456215]În situaţia în care, intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, Ministerul Transporturilor și Infrastructurii, în calitatea sa de organism delegat pentru sectorul Eficiență energetică, subsector transporturi va aduce completări sau modificări ale conţinutului acestuia.
Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din FM privind sprijinirea investițiilor în noi capacități de producere a energiei electrice  produsă din surse regenerabile pentru autoconsumul aerodromurilor, inclusiv sisteme de stocare a energiei.
Vă recomandăm ca până la data limită de depunere a cererilor de finanțare  în cadrul procedurii de ofertare concurențială să consultaţi periodic pagina de internet https://www.mt.ro/web14/ pentru a urmări eventualele modificări ale condiţiilor specifice și/sau generale, precum și alte comunicări/clarificări pentru accesarea fondurilor în cadrul FM.
Formularul cererii de finanțare va fi completat în platforma electronică dedicată FM, MySmis 2021, ce poate fi accesată la adresa https://mysmis2021.gov.ro/, iar anexele cererii de finanțare vor fi încărcate, de asemenea, în platforma electronică.

Important: 
Toate documentele vor fi prezentate obligatoriu în limba română.
Studiul de fezabilitate și auditul electroenergetic va fi prezentat într-un format pdf ce permite căutarea și identificarea automată a unei sintagme.

[bookmark: _Toc142982258][bookmark: _Toc185584954]1.1. Domeniul de investiţii aferent și obiectivul specific

[bookmark: _Hlk161058784]Fondul pentru modernizare a fost instituit ca mecanism de finanțare prin articolul 10d din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare (Directiva ETS) și se derulează conform prevederilor Regulamentului de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre. 
În România, Fondul pentru modernizare este destinat finanțării investițiilor din sectoarele prioritare identificate de Ministerul Energiei în baza strategiilor naționale și a obiectivelor la nivel european și este implementat prin intermediul unor programe-cheie, în cadrul cărora sunt definite unul sau mai multe domenii de investiții. 
Conform OUG nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu  modificările și completările ulterioare, Ministerul Transporturilor și Infrastructurii este desemnat organism delegat pentru sectorul Eficiență energetică, subsector transporturi.
Finanţarea proiectelor în cadrul acestui program este de tip nerambursabil şi constă în rambursarea cheltuielilor eligibile efectuate pentru realizarea proiectului, la valoarea şi în condiţiile stabilite prin Contractul de finanţare, al cărui model este prevăzut în Anexa nr. 5 la prezentul Ghid.
[bookmark: _Toc142982259]Programul vizează promovarea investiţiilor în sectorul de eficienţă energetică în transporturi în vederea asigurării contribuţiei la obiectivele stabilite prin Pactul Ecologic European, la țintele stabilite în cadrul Planului Național Integrat în domeniul Energiei și Schimbărilor Climatice (PNIESC) precum și cele stabilite în cadrul FM, privind utilizarea energiei din surse regenerabile (solară).
[bookmark: _Toc142982260]Obiectivul general urmărit este:
· implementarea pe aerodromurile civile certificate din România a unor proiecte de investiții în producția energie electrică din surse regenerabile, respectiv solară, cu sisteme de stocare, cu sau fără investiții în pompe de căldură, în conformitate cu strategia Uniunii Europene, promovată prin pachetul ”Pregătiți pentru 55”, de creștere a ponderii energiei din surse regenerabile, precum și ale angajamentelor Uniunii de a pune în aplicare Acordul de la Paris și obiectivele de dezvoltare durabilă ale ONU, contribuind la atingerea obiectivelor asumate de România în cadrul Planului National Integrat în domeniul Energiei și Schimbărilor Climatice 2021 - 2030 (PNIESC) - program-cheie 9: Eficiență energetică în transporturi - reducerea emisiilor de CO_2 prin eficiență energetică și noi tehnologii în transporturi.	

[bookmark: _Toc142982261]Investițiile finanțate în cadrul acestui program vor avea un impact pozitiv în ceea ce privește:
a) reducerea emisiilor de carbon în atmosferă generate de sectorul energetic prin înlocuirea unei părți din cantitatea de combustibili fosili consumați în fiecare an - cărbune, gaz natural;
b) atingerea obiectivelor privind ponderea globală de energie din surse regenerabile în consumul final brut de energie din Planul Național Integrat în domeniul Energiei și Schimbărilor Climatice 2021-2030, aprobat prin H.G. nr. 1.076/2021;
c) implementarea Programului-cheie 9: Eficiență energetică în transporturi - reducerea emisiilor de CO2 prin eficiență energetică și noi tehnologii în transporturi stabilit în OUG nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
d) o economie mai eficientă din punctul de vedere al utilizării resurselor, mai ecologică și mai competitivă, conducând la dezvoltarea durabilă, care se bazează, printre altele, pe un nivel înalt de protecție și pe îmbunătățirea calității mediului;
e) reducerea emisiilor de gaze cu efect de seră prin creșterea ponderii energiei regenerabile în totalul consumului de energie primară, ca rezultat al investițiilor în  producerea energiei electrice din surse regenerabile de energie solară;
f) creșterea producției de energie electrică din surse regenerabile contribuind la obiectivele Pactului verde european ca strategie de creștere sustenabilă a Europei și combaterea schimbărilor climatice în concordanță cu angajamentele Uniunii de a pune în aplicare Acordul de la Paris și obiectivele de dezvoltare durabilă ale ONU;
g) atingerea obiectivului privind neutralitatea climatică, prevăzut în Regulamentul (UE) 2021/1119 al Parlamentului European și al Consiliului din 30 iunie 2021 de stabilire a cadrului pentru atingerea neutralității climatice și de modificare a Regulamentelor (CE) nr. 401/2009 și (UE) 2018/1999 ("Legea europeană a climei"), referitor la asigurarea, până cel târziu în 2050, a unui echilibru la nivelul Uniunii între emisiile și absorbțiile de gaze cu efect de seră care sunt reglementate în dreptul  Uniunii, astfel încât să se ajungă la zero emisii nete până la acea dată;
h) decongestionarea Sistemului Energetic Național (SEN) prin utilizarea de noi capacități de producție a energiei electrice descentralizate.

[bookmark: _Hlk155348757]Finalizarea investițiilor, respectiv instalarea, punerea în funcțiune se vor realiza până la data prevăzută în cadrul fiecărei proceduri de ofertare concurențială ce va fi lansată și publicată pe site-ul MTI conform prevederilor legale și nu poate depăși data de 31.12.2028.

[bookmark: _Toc158638430][bookmark: _Toc185584955]Definiții:
[bookmark: _Hlk127787338]
· autoconsumul înseamnă consumul propriu al solicitantului din energia produsă la propriul loc de consum (același loc de consum și de producere) de capacitatea nouă de producere de energie din surse regenerabile (solară) pentru care se solicită finanțarea și reprezintă mininum 70% din producția anuală a acesteia;
· întreprinderea reprezintă una sau mai multe entităţi juridice care formează o singură unitate economică, conform Comunicării Comisiei privind noţiunea de ajutor de stat astfel cum este menţionată la art. 107 alin. (1) din Tratatul privind funcţionarea Uniunii Europene1. Analiza încadrării întreprinderilor care formează "entitatea economică unică" (single economic unit) se realizează în baza declaraţiei pe propria răspundere din partea întreprinderii solicitante, precum şi pe documentele corporative care dovedesc autonomia între întreprinderi; 
· 1Comunicarea Comisiei nr. 2016/C-262/01 privind noţiunea de ajutor de stat astfel cum este menţionată la art. 107 alin. (1) din Tratatul privind funcţionarea Uniunii Europene, publicată în Jurnalul Oficial al Uniunii Europene C 262/19.07.2016;
· întreprinderi mari - alte întreprinderi decât cele prevăzute la anexa I din Regulament;
· termenii microîntreprinderi, întreprinderi mici şi mijlocii - IMM-uri - au semnificaţia dată de Regulamentul (UE) nr. 651/2014, cu modificările și completările ulterioare;
· [bookmark: _Hlk155962459]întreprindere nou înființată: reprezintă întreprinderea înființată în anul anterior anului înregistrării Cererii de finanțare, care nu are situații financiare aprobate corespunzător ultimului exercițiu financiar încheiat, întreprinderea înființată în anul depunerii Cererii de finanțare sau întreprinderea care nu a desfășurat activitate economică, dar nu mai mult de trei ani fiscali consecutivi înainte de data depunerii Cererii de finanțare;
· procedură de ofertare concurențială - înseamnă un proces de ofertare nediscriminatoriu care prevede participarea unui număr suficient de solicitanți și în care ajutorul se acordă pe baza ofertei inițiale prezentate de solicitant. De asemenea, bugetul sau volumul aferent procedurii de ofertare reprezintă o constrângere obligatorie, ceea ce creează o situație în care nu toți solicitanții pot primi ajutoare;
· energie din surse regenerabile - înseamnă energia generată de instalații care utilizează exclusiv surse regenerabile de energie, astfel cum sunt definite la art. 2 pct. (1) din Directiva 2018/2001/EU privind promovarea utilizării energiei din surse regenerabile, precum și cota, din punctul de vedere al valorii calorice, a energiei produse din surse regenerabile de energie în instalații hibride care utilizează și surse de energie convențională. Aceasta include energia electrică regenerabilă utilizată pentru umplerea sistemelor de stocare conectate în spatele contorului (instalat în comun sau ca supliment la instalația regenerabilă), dar exclude energia electrică produsă ca urmare a sistemelor de stocare;
· costuri eligibile - costurile totale de investiții în capacități de producere a energiei electrice din surse regenerabile, inclusiv în capacitatea de stocare a energiei electrice, costuri prevăzute în anexa care face parte integrantă din prezenta schemă; costurile de operare nu sunt eligibile;
· data acordării ajutorului - data la care dreptul legal de a primi ajutorul este conferit beneficiarului în conformitate cu regimul juridic național aplicabil, indiferent de data la care ajutorul se plătește;
· demararea lucrărilor - fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea avizelor/autorizațiilor și realizarea studiilor de fezabilitate nu sunt considerate drept demarare a lucrărilor; În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată; În cazul prezentului ghid demararea poate începe la momentul confirmării eligibilității de către MTI.
· efect stimulativ - înseamnă prezentarea de către potenţialul beneficiar furnizorului ajutorului de stat a unei cereri de ajutor scrise (solicitarea) înainte de demararea lucrărilor la proiectul sau la activitatea respectivă;
· intensitatea ajutorului - valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe;
· surse regenerabile de energie electrică finanțate în cadrul schemei - surse regenerabile de energie  solară;
· întreprindere – orice entitate care desfășoară o activitate economică, oricare ar fi forma sa juridică; Termenii microîntreprinderi, întreprinderi mici și mijlocii, întreprindere nou-înființată și întreprindere mare au semnificația dată de Regulament.

[bookmark: _Toc185584956]1.2. Perioada de depunere a propunerilor de proiecte

[bookmark: _Toc142982264]Prin prezentul ghid se implementează Procedurile de ofertare concurențială corelat cu obiectivele FM şi          în limita bugetului alocat.
Acordarea ajutoarelor de stat în cadrul acestei operațiuni se va face în baza art. 41 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat, cu modificările și completările ulterioare, denumit în continuare Regulamentul.

Lansarea apelurilor de proiecte pentru procedurile de ofertare concurențială se va derula în urma publicării pe site-ul Ministerului Transporturilor și Infrastructurii a unui anunț dedicat pentru fiecare ofertare, care va cuprinde toate detaliile aferente derulării apelului.

Cererile de finanțare împreună cu toate anexele solicitate prin prezentul           ghid se vor depune prin platforma electronică dedicată FM, MySMIS 2021 ce poate fi accesată la adresa https://mysmis2021.gov.ro/.

Ministerul Transporturilor și Infrastructurii în calitatea sa de organism delegat privind gestionarea și implementarea FM pentru sectorul eficiență energetică, subsector transporturi poate prelungi termenul de depunere a cererilor de finanțare în funcție de solicitările primite, deciziile de realocare a unor fonduri sau alte considerente. 

Atenție!
Proiectele depuse în afara perioadei de depunere, stabilită prin prezentul ghid, vor fi respinse automat.


[bookmark: _Toc142982266][bookmark: _Toc185584957]1.3. Acțiunile și activitățile finanțabile

[bookmark: _Toc142982267][bookmark: _Toc185584958]1.3.1. Acțiunile finanțabile

În cadrul acestei proceduri de ofertare concurențială vor putea fi finanțate proiecte care au ca obiectiv implementarea acțiunilor menționate mai jos:
1. Realizarea capacităţilor noi de producere energie electrică din surse solare 
2. Realizarea capacităților noi de stocare a energiei solare
Valoarea maximă a ajutorului de stat care poate fi acordat în cadrul acestui apel, în baza Regulamentului (UE) nr. 651/2014 al Comisiei din 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat, cu modificările și completările ulterioare este de 30 milioane euro pe beneficiar, pe proiect de investiții (nu se acceptă depunerea mai multor proiecte până la concurența sumei de 30.000.000 euro).

Atenție! 
Nu sunt eligibile:
1. Proiectele care sunt propuse pentru a înlocui capacități mai vechi de producere energie electrică din surse regenerabile de energie solară.
2. Proiectele ce vizează extinderi ale capacităților existente.

Notă: Extinderea unei capacități existente înseamnă construirea unei capacități de producere a energiei electrice a cărei funcționare depinde de o capacitate deja existentă și care nu poate fi contorizată și monitorizată separat față de capacitatea existentă.
3. Proiectele care nu au prevăzut un autoconsum de minimum 70% din energia electrică produsă anualprin capacitatea nou instalată.
4. Proiectele care nu conțin sisteme de stocare (în spatele contorului), unde energia stocată anual în capacitățile de stocare provine în procent de cel puțin 75% din instalația proprie de producție de energie electrică din surse regenerabile conectată direct.
5. Proiectele care vizează mai multe locații.
6. În situația în care proiectele includ pompe de căldură, costurile pentru acestea nu reprezintă cheltuieli eligibile. Aceste cheltuieli vor fi evidențiate separat în bugetul proiectului (Anexa nr. 7 la ghid) și vor fi trecute pe coloana aferentă contribuției proprii la valoarea neeligibilă a cheltuielii (col. 6 din Tabelul nr. 1).
7. Proiectele prin care este propusă înlocuirea de capacități vechi de stocare a energiei electrice.
8. Proiectele care propun capacități de stocare în baterii care utilizează tehnologii pe bază de plumb, NiCd sau NiMH.
9. Proiectele depuse în parteneriat.

[bookmark: _Toc185584959]1.3.2. Activităţile finanţabile

Următoarele activităţi prevăzute în proiect sunt eligibile:
· [bookmark: _Hlk127520266][bookmark: _Hlk129933412]Achiziţionarea de instalaţii/echipamente noi pentru construirea de noi capacități de producere a energiei electrice produsă din surse regenerabile de energie solară;
·  Achiziționarea de instalații/echipamente noi pentru construirea de capacități noi de stocare a energiei   electrice;
· Construcții care sunt indispensabile îndeplinirii obiectivului proiectului de producere si stocare a energiei electrice din surse regenerabile de   energie solară;


Atenţie!
În scopul asigurării unei identități vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puțin măsurile minime obligatorii din cadrul Regulamentului (UE) nr. 2020/1001 al Comisiei din 9 iulie 2020, al Manualului de identitate vizuală, elaborat de Ministerul Energiei și publicat pe site-ul instituției la adresa https://energie.gov.ro/wp-content/uploads/2023/11/Manualul-de-Identitate-Vizuala-pentru-Fondul-pentru-modernizare-MIV-FM.pdf.



[bookmark: _bookmark4][bookmark: _Toc142982270][bookmark: _Toc185584960]1.4. Tipuri de solicitanţi

[bookmark: _Hlk158041269]Solicitanții eligibili sunt:
Aerodromurile civile certificate din România - Operatorii economici de tip Societăţi (microîntreprinderi, întreprinderi mici, mijlocii și întreprinderi mari, inclusiv întreprinderi nou înființate), precum și regiile autonome, legal constituite în conformitate cu legislația națională sau în conformitate cu legislația specifică din statul membru a cărei naționalitate o deţin și sunt deja înregistrate la ONRC în România la data depunerii cererii de finanțare. 

[bookmark: _Toc142982271][bookmark: _Toc185584961]1.5. Indicatori
Toate proiectele vor demonstra contribuţia la următorii indicatori :

	ID
	Indicatori obligatorii la nivel de proiect
	Unitate de măsură

	Indicatorul I.1
	Capacitate nou instalată de producere a energiei din surse regenerabile solar
	MW

	Indicatorul I.2
	Reducerea gazelor cu efect de seră: scăderea anuală estimată a gazelor cu efect de seră
	Echivalent tone de  CO2/an

	Indicatorul I.3
	Producția medie de energie din surse regenerabile
	MWh/an

	Indicatorul I.4
	Producția totală de energie din surse regenerabile pentru toată perioada de referință
	MWh

	Indicatorul I.5
	Procentul din producția totală de energie din surse regenerabile estimat a fi folosit pentru consumul propriu (*)
	% (*)

(*) Consumul propriu de energie al solicitantului (autoconsumul) înseamnă consumul propriu al solicitantului din energia produsă la propriul loc de consum (același loc de consum și de producere) de capacitatea nouă de producere de energie din surse regenerabile pentru care se solicită finanțarea și reprezintă minim 70% din producția anuală a acesteia.

 Definițiile indicatorilor și indicații privind cuantificarea acestora

Indicatorul I.1 = Capacitatea nou instalată pentru energia din surse regenerabile de energie solară datorită sprijinului acordat prin măsuri în cadrul mecanismului și care este operațională (și anume, conectată la rețea, și complet pregătită să producă energie sau care produce deja energie).

Acest indicator reprezintă capacitatea nou instalată obținută prin însumarea puterii din invertoare (puterea în curent alternativ). În situația în care puterea în invertoare este mai mare decât cea instalată în panouri fotovoltaice se va utiliza valoarea cea mai mică dintre cele două la calculul indicatorului și ajutorului de stat solicitat. In acest sens, în cadrul studiului de fezabilitate, este obligatoriu să fie menționate numărul și puterea nominală a invertoarelor, precum si numărul și puterea nominală a panourilor fotovoltaice, care vor fi instalate în cadrul proiectului.

Formula de calcul: Capacitate nou instalată de producere a energiei din surse regenerabile, exprimată în MW.

Indicatorul I.2 = Estimarea totală a scăderii anuale a cantității de emisii de gaze cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile.
Formula de calcul: Cantitatea de emisii de gaze cu efect de seră, redusă ca urmare a instalării capacității noi de producere a energiei din surse regenerabile, considerată neutră din punct de vedere a emisiilor de gaze cu efect de seră, în echivalent tone de CO2.
Se calculează parcurgând următorii pași:
1. Se calculează producția anuală medie de energie electrică = capacitatea ce urmează a fi instalată din surse regenerabile x perioada de utilizare anuală (care să nu fie mai mică decât 1000 h/an pentru energie solară);
2. Se calculează cantitatea de emisii redusă: producția anuală medie de energie electrică se înmulțește cu factorul de emisii de CO2 mediu ponderat la nivel național pentru surse fosile calculat pe baza datelor din raportul ANRE pentru anul 2021.
Factorul de emisii de CO2 mediu ponderat la nivel național conform raportului ANRE pentru fiecare MWh din surse fosile este 0,6119 tone CO2/MWh.

Indicatorul I.3 = Producția medie de energie electrică din surse regenerabile
Metodologie de calcul: Producția de energie din surse regenerabile conform capacității instalate, calculată cu programe de specialitate, monitorizată prin rapoartele anuale ale operatorilor înregistrați și statistici oficiale.

Indicatorul I.4 = Producția totală de energie electrică din surse regenerabile pentru perioada de referință
Formula de calcul: Producția anuală medie de energie electrică* durata de analiză (20 de ani).

Indicatorul I.5 = Procentul din producția totală de energie din surse regenerabile estimat a fi folosit pentru consumul propriu 
Formula de calcul: Cantitatea de energie produsă și consumată/cantitatea de energie produsă în total (minimum 70%)
Notă:
Este considerat autoconsum energia produsă și consumată de către beneficiarul ajutorului de stat la locul de consum.

În perioada de monitorizare, pentru justificarea consumului minim anual, beneficiarul va prezenta auditul electroenergetic în baza facturilor primite, pentru validarea curbei de consum și a curbei de producție de energie electrică pentru 12 luni. Auditul trebuie să justifice îndeplinirea următoarei relații, prin comparația curbei de consum și a curbei de producție, rezultatul următorului calcul:

I ≤30% P
unde:
I = Cantitatea anuală de energie electrică care va putea fi stocată, 

P = Cantitatea anuală de energie electrică produsă de centrala electrică instalată, având la bază ca document justificativ producția înregistrată de contorul centralei.
Auditul electroenergetic va fi elaborat de o persoană fizică sau juridică atestată/autorizată în condițiile legii care are dreptul să realizeze audit energetic la consumatori. Auditorii energetici persoane fizice își desfășoară activitatea ca persoane fizice autorizate sau angajați ai unor persoane juridice, conform prevederilor Legii nr. 121/2014, privind eficiența energetică, cu modificările și completările ulterioare.

Dacă această condiție nu este îndeplinită la nivelul unuia sau a mai multor ani, ea trebuie îndeplinită minim la nivelul perioadei de monitorizare de cinci ani. 

Atentie!
Energia electrică produsă de capacitatea nou instalată neutilizată pentru autoconsum nu va putea fi livrată în SEN. Aceasta trebuie stocată conform prevederilor schemei de ajutor de stat. 

Indicatorul I.6 = Factorul de capacitate al centralei
Formula de calcul: Producţia medie anuală de energie din surse regenerabile / (Capacitate nou instalată de producere a energiei din surse regenerabile * 8760 h) * 100. (Indicatorul I.3 / (Indicatorul I.1 *8760 h) * 100.

Indicatorul I.7 = Capacitate nou instalată de stocarea energiei din surse regenerabile solar
Formula de calcul: Capacitate nou instalată de stocare a energiei electrice, exprimată în MWh în anul ulterior finalizării proiectului


Indicatorul I.8 = Energia absorbită anual de instalatia de stocare, trebuie să provină cel puţin 75 % din instalaţia de producţie de energie din surse regenerabile la care este conectată direct
Formula de calcul: Energia absorbită din instalația de producţie de energie din surse regenerabile la care este conectată instalația de stocare (MWh)/ energia totală absorbită (MWh) * 100 (%)

De exemplu: Instalația de stocare absoarbe anual 10.000 MWh. Din aceștia, minim 7.500 MWh trebuie să provină din instalația de producere a energiei electrice din surse regenerabile la care este conectată direct stocarea.
Pentru verificarea îndeplinirii acestui indicator solicitantul va prezenta în etapa de monitorizare un raport anual de audit electroenergetic.

Indicatorul I.9 = Reducerea gazelor cu efect de seră: scăderea anuală estimată a gazelor cu efect de seră ca urmare a utilizării energiei stocate pentru activitățile întreprinse în aeroport pe timp de noapte
Formula de calcul: Cantitatea de emisii de gaze cu efect de seră redusă ca urmare a utilizării pe timp de noapte a unei cantități de energie din surse regenerabile stocată, considerată neutră din punct de vedere a emisiilor de gaze cu efect de seră, în echivalent tone de CO2.
Se calculează parcurgând următorii pași:
Se calculează cantitatea de emisii redusă: energia utilizată pe timp de noapte din surse de energie convențională se înmulțește cu factorul de emisii de CO2 mediu ponderat la nivel național pentru surse fosile calculat pe baza datelor din raportul ANRE pentru anul 2021.
Factorul de emisii de CO2 mediu ponderat la nivel național conform raportului ANRE pentru fiecare MWh din surse fosile este 0,6119 tone CO2/MWh.
Astfel, prin înlocuirea sursei de energie convențională (din perioada de referință) pe timp de noapte cu surse de energie regenerabilă, ca urmare a stocării, se va putea calcula scăderea anuală de emisii de gaze cu efect de seră. 

Indicatorul I.10 = Economii în consumul anual de energie primară
Formula de calcul: Diferența dintre consumul anual de energie primară în perioada de referință și producția medie de energie electrică din surse regenerabile, calculate conform I.3

[bookmark: _Toc142982274][bookmark: _Toc185584962]1.6. Alocarea stabilită pentru selecția proiectelor

[bookmark: _Hlk99442868]Bugetul total estimat este echivalentul în lei a sumei de 200.000.000 euro, reprezentând sume nerambursabile din Fondul pentru modernizare pentru perioada 2023-2028 și va fi alocat de Furnizor în cadrul mai multor proceduri de ofertare concurențiale succesive până la epuizarea bugetului.
[bookmark: _Hlk156400056]
Bugetul anual nu va depăși 70.000.000 euro în cadrul fiecărei proceduri de ofertare concurențială fiind stabilit bugetul afectat procedurii concurențiale respective. 
Valoarea ajutorului de stat solicitat nu poate depăși 30.000.000 euro pe beneficiar, pe proiect de investiții.


În cazul în care bugetul schemei de ajutor de stat nu se consumă integral după prezentul apel, Ministerul Transporturilor și Infrastructurii va  organiza o nouă procedură de ofertare concurențială pentru suma rămasă neutilizată. 

[bookmark: _bookmark7][bookmark: _Toc142982275][bookmark: _Toc185584963]1.7. Valoarea maximă a finanțării din Fondul pentru modernizare

Pentru proiectele finanțate prin procedura de ofertare concurențială pentru sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, intensitatea ajutorului de stat acordat din bugetul FM este de până la 100% din cheltuielile eligibile prevăzute în Anexa nr. 4.
Cheltuielile eligibile sunt reprezentate de costurile de investiție, astfel cum sunt prevăzute în Anexa nr. 4. Costurile de proiectare, management de proiect, audit, informare si publcitate, operarea investitiei și achizitia pompelor de căldură nu sunt eligibile.
Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii Contractului de finanţare şi a returnării sumelor rambursate.

[bookmark: _Hlk113007559]Pentru evitarea riscurilor unor practici neconcurențiale (înțelegeri de cartel), valoarea ajutorului de stat solicitat va fi stabilit având în vedere:
· prețul cel mai mic solicitat/MW - pentru capacități producere de energie solară (70 puncte);
· prețul cel mai mic solicitat/ MWh - pentru instalații de stocare energie solară (25 puncte);
· instalare pompe de căldură (5 puncte).
[bookmark: _Hlk183502228]Ajutorul de stat se acordă în lei sub forma rambursării cheltuielilor eligibile efectuate şi nu poate depăşi 100% din cheltuielile eligibile ale proiectului și 30 milioane EUR pe beneficiar, pe proiect de investiții, echivalent în lei.  Pentru conversia în lei a ajutorului acordat beneficiarilor se va folosi cursul Băncii Centrale Europene valabil la momentul aprobării schemei.

Diferenţa până la valoarea totală a proiectului se acoperă de către beneficiar. Acesta trebuie să aducă o contribuţie financiară pentru diferenţa până la totalul costurilor proiectului fie din resurse proprii, fie din surse atrase, sub o formă care să nu facă obiectul niciunui ajutor de stat.

Pentru a stabili contribuţia proprie, solicitantul va avea în vedere, la întocmirea bugetului proiectului, condiţiile de eligibilitate a cheltuielilor (a se vedea Anexa nr. 4 – Categorii de cheltuieli indicative). Intensitatea ajutorului de stat acordat este de maxim 100% din cheltuielile eligibile, fiind bazată pe o procedură de ofertare concurențială care, pe lângă criteriile obiective îndeplinește și următoarele condiții prevăzute:
- 70% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor pe unitate de capacitate de energie din surse regenerabile.
- 25% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor pe unitate de capacitate de stocare energie din surse regenerabile.
- 5% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc pentru instalare pompe de căldură.

Cererile de finanțare depuse se vor ordona în funcție de punctajul obținut conform grilei de evaluare tehnico- economică, prezentată în Anexa nr. 2.2.

[bookmark: _Toc142982276][bookmark: _Toc185584964]1.8. Ajutor de stat

Sprijinul financiar se va acorda solicitanților eligibili în conformitate cu regulile ajutorului de stat în baza prevederilor art. 41 - Ajutoarele pentru investiţii destinate promovării producţiei de energie din surse regenerabile, a hidrogenului produs din surse regenerabile de energie și a cogenerării de înaltă eficienţă, din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat şi în conformitate cu prevederile Schemei de ajutor de stat privind sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, aprobată prin Ordinul ministrului transporturilor și infrastructurii.
Valoarea ajutorului de stat nu poate depăși 100% din cheltuielile eligibile ale proiectului și 30 milioane EUR pe beneficiar, pe proiect de investiții, echivalentul în lei. Pentru conversia în lei a ajutorului acordat beneficiarilor se va folosi cursul Băncii Centrale Europene valabil la momentul aprobării schemei.
Solicitanţii vor completa Anexa nr. 1.a referitoare la conformitatea cu regulile de ajutor de       stat.
Condițiile ce trebuie respectate din punct de vedere al conformării cu prevederile legale referitoare  la ajutorul de stat sunt următoarele:

Ajutorul nu se acordă unei întreprinderi care se află în dificultate în conformitate prevederile art. 2 pct. 18 din Regulament, cu modificările și completările ulterioare. 
Întreprinderea în dificultate înseamnă o întreprindere care se află în cel puțin una din situațiile următoare:
(a) În cazul unei societăţi comerciale cu răspundere limitată [alta decât un IMM care există de cel puţin 3 ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris. În sensul acestei dispoziţii, „societate cu răspundere limitată” se referă în special la tipurile de societăţi comerciale menţionate în anexa I la Directiva 2013/34/UE a Parlamentului European și a Consiliului ( 1 ), iar „capital social” include, dacă este cazul, orice capital suplimentar.
(b) În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care există de cel puţin trei ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva 2013/34/UE. 
(c) Atunci când întreprinderea/regia autonomă face obiectul unei proceduri colective de insolvenţă sau îndeplinește criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.
(d) Atunci când întreprinderea/regia autonomă a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.
(e) În cazul unei întreprinderi care nu este un IMM, atunci când, în ultimii doi ani:
1. raportul datorii/capitaluri proprii al întreprinderii este mai mare de 7,5; și
2. capacitatea de acoperire a dobânzilor calculată pe baza EBITDA se situează sub valoarea 1,0.

În acest sens, solicitantul va prezenta o declarație pe propria răspundere, conform Anexei nr. 6 la prezentul ghid.
1. Efectul stimulativ şi principiul demarării lucrărilor
În conformitate cu art. 2, alin. (23) şi art. 6. alin. (1) şi (2) din Regulamentul (UE) nr. 651/2014, ajutoarele de stat      pentru proiecte care vizează investițiile în noi capacități de producere a energiei electrice  produsă din surse regenerabile pentru autoconsumul aerodromurilor, inclusiv sisteme de stocare a energiei vor fi acordate doar în cazul în care acestea au efect stimulativ şi respectă principiul demarării lucrărilor.
,,Efectul stimulativ” înseamnă prezentarea de către beneficiar furnizorului de ajutor de stat a unei cereri de finanțare scrisă înainte de demararea lucrărilor la proiectul sau la activitatea respectivă.
Cererea de finanțare conţine cel puţin următoarele informaţii:
· denumirea ofertantului şi dimensiunea întreprinderii;
· [bookmark: _Hlk161062621]descrierea proiectului, inclusiv data începerii şi a finalizării acestuia (data finalizării nu va depăși data stabilită în cadrul fiecărei proceduri de ofertare concurențială, și nu poate depăși data de 31.12.2028; 
· obiectivele proiectului, indicatorii și rezultatele așteptate;
· localizarea proiectului;
· bugetul proiectului;
· lista cheltuielilor aferente proiectului (eligibile și neeligibile);
· valoarea  ajutorului de stat solicitat pentru proiect, inclusiv valoarea ajutorului de stat solicitat în euro/MW/MWh, valoare ce va  reprezenta criteriile de selecție în cadrul procedurii de ofertare concurențială.
La cererea de finanțare se vor anexa obligatoriu următoarele documente:
· studiul de fezabilitate (conform H.G. nr. 907/2016, cu modificările și completările ulterioare);
· Auditul electroenergetic în baza facturilor anterioare și/sau de tip proiectiv, pentru validarea curbei de consum de energie electrică pentru 12 luni, a dimensionării sistemului fotovoltaic, inclusiv proiecție producție/consum propriu energie electrică. Auditul trebuie să justifice îndeplinirea următoarei relații, prin comparația curbei de consum și a curbei estimate de producție:
I ≤30% P
unde:
I = Cantitatea anuală de energie electrică care va putea fi stocată, 

P = Cantitatea anuală de energie electrică produsă de centrala electrică instalată, având la bază ca document justificativ producția înregistrată de contorul centralei.
Auditul electroenergetic va fi elaborat de o persoană fizică sau juridică atestată/autorizată în condițiile legii care are dreptul să realizeze audit energetic la consumatori. Auditorii energetici persoane fizice își desfășoară activitatea ca persoane fizice autorizate sau angajați ai unor persoane juridice, conform prevederilor Legii nr. 121/2014, privind eficiența energetică, cu modificările și completările ulterioare.

Dacă această condiție nu este îndeplinită la nivelul unuia sau a mai multor ani, ea trebuie îndeplinită minim la nivelul perioadei de monitorizare de cinci ani. Energia electrică produsă de capacitatea nou instalată neutilizată pentru autoconsum nu va putea fi livrată în SEN. Aceasta trebuie stocată conform prevederilor schemei de ajutor de stat.

„Demararea lucrărilor” înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Obținerea de terenuri și lucrările pregătitoare, cum ar fi obținerea avizelor/autorizațiilor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată. 

Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare.

Activitățile proiectului nu vor fi începute înainte de confirmarea eligibilității proiectului de către Ministerul Transporturilor și Infrastructurii, cu excepția obținerii terenurilor și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului), care nu sunt considerate drept demarare a lucrărilor.

Dacă demararea lucrărilor are loc anterior îndeplinirii condițiilor prevăzute la alin. (2), întregul proiect nu va mai fi eligibil pentru ajutor.

Solicitantul va completa în acest sens Declarația privind conformitatea cu regulile ajutorului de stat (Anexa nr. 1.a).

Solicitanţii de ajutor de stat vor explica în cadrul Cererii de finanțare ce s-ar întâmpla în absența ajutorului de stat și anume situația în care investiţiile propuse prin proiect nu s-ar realiza. 

Din momentul confirmării eligibilității proiectului de către MTI, solicitantul poate începe activităţile proiectului.
Dacă activitățile proiectului încep anterior confirmării eligibilității proiectului de MTI (cu excepția celor care nu sunt considerate de demarare a lucrărilor), proiectul va fi exclus din procedura de ofertare concurențială.

Atenție !
Având în vedere caracterul concurențial al acestei proceduri de ofertare, reiterăm faptul că depunerea Cererii de finanțare nu implică automat selectarea acesteia spre finanțare, astfel încât, Cererea de finanțare ce nu va fi selectată spre finanțare în urma procesului de evaluare dar care a demarat activitățile proiectului se va regăsi în imposibilitatea conformării cu principiul ”demararea lucrărilor” în perspectiva  depunerii în cadrul unei alte proceduri de ofertare concurențială cu finanțare publică. 


2. Cumulul ajutorului de stat

Pentru acelaşi beneficiar şi aceleaşi cheltuieli eligibile, ajutorul de stat acordat nu se poate cumula cu niciun alt ajutor de stat acordat, inclusiv de minimis. Beneficiarii trebuie să informeze furnizorul de ajutor de stat cu privire la orice alte finanțări conexe pe care le primesc, precum și orice alte cereri în curs, în acest sens, pentru finanțare.


3. Costuri eligibile

[bookmark: _Hlk155351819]În conformitate cu art. 41, alin. (6) din Regulamentul (UE) nr. 651/2014, costurile eligibile sunt costurile de investiții, astfel cum sunt prevăzute în Anexa nr. 4.

Ajutorul de stat se acordă numai capacităților nou instalate de producere a energiei electrice produsă din surse regenerabile solare pentru autoconsumul aerodromurilor, inclusiv sisteme de stocare a energiei, exclusiv pompe de căldură. 
Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii Contractului de finanţare şi a returnării sumelor rambursate.
În cazul în care Beneficiarul nu se încadrează cu finalizarea proiectului în perioada de eligibilitate a cheltuielilor va rambursa sumele obținute din Fondul pentru modernizare.

[bookmark: _Toc142982280][bookmark: _Toc185584965]CAPITOLUL 2. REGULI PENTRU ACORDAREA FINANȚĂRII	

Verificarea administrativă și a eligibilității cererilor de finanțare depuse în cadrul apelului de proiecte va presupune următoarele aspecte:
· se verifică dacă Cererea de finanțare a fost depusă în condițiile specificate în prezentul ghid;
· se are în vedere verificarea completării cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
· se verifică îndeplinirea criteriilor din grila de verificare a conformității administrative și a eligibilității  Cererii de finanțare (Anexa 2.1), respectiv:
· eligibilitatea solicitantului – se va verifica dacă solicitantul îndeplinește criteriile prevăzute în    prezentul ghid;
· eligibilitatea proiectului – se va verifica dacă proiectul și activitățile sale îndeplinesc criteriile prevăzute în prezentul ghid și respectă legislația națională și europeană.
· eligibilitatea cheltuielilor – se vor verifica cheltuielile eligibile cuprinse în bugetul proiectului.

[bookmark: _Toc142982282][bookmark: _Toc185584966]2.1. Eligibilitatea solicitantului

[bookmark: _Hlk89767830]Solicitanţii trebuie să îndeplinească cumulativ următoarele condiţii de natură instituţională, legală şi financiară:
a) Solicitantul are personalitate juridică, este legal constituit în conformitate cu legislaţia națională sau în conformitate cu legislația specifică din statul membru a cărei naţionalitate o deţine și înregistrat la ONRC în România, aerodrom civil certificat legal constituit conform legislației naționale și deține certificarea emisă de către AACR, la data depunerii cererii de finanțare:
           Se probează prin:
· Certificat de conformare/aerodrom emis de către AACR;
· Documente care atestă constituirea legală a solicitantului (actul constitutiv/Statutul/actul normativ de înființare, alte documente de înființare echivalente cu traducere autorizată, valabile la data depunerii cererii de finanțare);
· Certificatul constatator (emis cu maximum 30 zile înainte de depunerea Cererii de finanțare) eliberat de Oficiul Național al Registrului Comerţului;
· Declarația privind tipul întreprinderii (Anexa nr. 8);

b) Solicitantul se încadrează într-una dintre categoriile: microîntreprindere/întreprindere mică/întreprindere mijlocie/întreprindere mare (inclusiv întreprinderi nou-înființate)/întreprinderi/regii autonome;
· Solicitantul (exclusiv regiile autonome) va completa Anexa nr. 8 Declaraţia privind tipul întreprinderii (din care să reiasă încadrarea într-o anumită categorie).
Încadrarea solicitanţilor întreprinderi (microîntreprindere, mică, mijlocie, mare, inclusiv întreprindere nou-înființate) se va face în conformitate cu prevederile Legii nr. 346/2004 privind stimularea înfiinţării şi dezvoltării IMM, cu modificările şi completările ulterioare şi ale Anexei I a Regulamentului (UE) nr. 651/2014, având în vedere inclusiv identificarea întreprinderilor partenere și/sau legate cu întreprinderea solicitantă, astfel:
· Pentru întreprinderile care au cel puţin un exerciţiu financiar încheiat, categoria întreprinderii se va stabili luând în considerare datele întreprinderilor (număr de angajaţi, cifra de afaceri netă, rezultat anual al bilanțului contabil) din ultimul exerciţiu financiar pentru care s-au depus şi s-au înregistrat situaţiile financiare la organul fiscal competent, cu menţiunea că statutul de microîntreprindere sau de IMM se pierde sau se dobândeşte numai dacă întreprinderea respectivă a depăşit pragurile legale pe parcursul a 2 exerciţii financiare consecutive (se vor analiza şi datele întreprinderii pe exerciţiile financiare precedente).
· Dacă întreprinderea nu are un exerciţiu financiar încheiat sau este înfiinţată în anul depunerii Cererii de finanțare, datele luate în considerare sunt cele care fac obiectul unei declaraţii pe proprie răspundere a solicitantului (conform Certificatului constatator şi Anexei nr. 8 - Declaraţia privind tipul întreprinderii).
c) Solicitantul nu se încadrează într-una din situaţiile de mai jos:
1) [bookmark: _Hlk156385605][bookmark: _Hlk159571526]este în incapacitate de plată/este în stare de insolvenţă conform prevederilor legale în vigoare aplicabile; 
2) [bookmark: _Hlk156385617]este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar, conform prevederilor legale în vigoare aplicabile; 
3) [bookmark: _Hlk156385622][bookmark: _Hlk159571577]nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat si ale bugetului local, conform prevederilor legale în vigoare aplicabile;
4) [bookmark: _Hlk156385626]este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice, conform prevederilor legale în vigoare aplicabile;
5) [bookmark: _Hlk156385630]solicitantul/reprezentantul legal al solicitantului a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forță de res judicata;
6) [bookmark: _Hlk120515972]pentru solicitant și/sau reprezentantul legal s-a stabilit printr-o hotărâre judecătorească definitivă sau printr-o decizie administrativă definitivă că aceștia se fac vinovați de abatere profesională gravă deoarece au încălcat actele normative cu putere de lege și normele administrative sau standardele etice aplicabile sectorului profesional din care face parte persoana sau entitatea ori deoarece se fac vinovati de o conduită abuzivă care îi afectează credibilitatea profesională, atunci când o astfel de conduită trădează o intenție frauduloasă sau o neglijență gravă, în sensul art. 136 alin. (1) lit. c) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
7) [bookmark: _Hlk156385641][bookmark: _Hlk120516041][bookmark: _Hlk120179459]pentru solicitant și/sau reprezentantul legal s-a stabilit printr-o hotărâre judecătorească definitivă că aceștia se fac vinovați de comiterea de infracțiuni pentru fraudă, corupţie, implicarea în organizaţii criminale, spălare de bani și finanțarea terorismului sau în alte activităţi ilegale, în sensul art. 136 alin. (1) lit. d) și următoarele din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, în detrimentul intereselor financiare ale Comunităţii Europene;
8) [bookmark: _Hlk156385647]solicitantul/reprezentantul legal al solicitantului a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
9) [bookmark: _Hlk156385652]face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, a unui furnizor/administrator de ajutor de stat sau a instanței, prin care un ajutor de stat a fost declarat ilegal şi incompatibil cu piaţa internă; 
10) [bookmark: _Hlk156385656]este o ”întreprindere în dificultate” în înțelesul algoritmului de verificare aferent prezentei, conform prevederilor art.2 pct.18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificarile si completarile ulterioare.      
Se probează prin:
· Certificatul constatator (emis cu maximum 30 zile înainte de depunerea Cererii de finanțare) eliberat de Oficiul Național al Registrului Comerţului, pentru solicitanții înscriși la ONRC din România la data depunerii cererii de finanțare;
· Declaraţia pe propria răspundere cu privire la neîncadrarea în categoria  "întreprindere în dificultate" (Anexa nr. 6)
· Declaraţia unică (Anexa nr. 3);
· Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 1.a).
În cazul selecţiei proiectului, la precontractare se va proba îndeplinirea obligaţiilor de la:
- litera c) punctul 3) prin certificatul de atestare fiscală emis de ANAF şi de Direcţia locală de taxe şi impozite, aflate în termenul de valabilitate, conform formatului specific pentru solicitarea de finanţare prin fonduri europene nerambursabile. În aceste certificate, solicitantul nu trebuie să figureze cu datorii la ANAF sau directia/directiile locale de taxe si impozite (pentru sediul social si pentru punctul de lucru/sediu secundar în care se implementează proiectul). 
- alte obligații prin Cazier fiscal al solicitantului (persoană juridică) şi Cazier judiciar al reprezentantului legal al solicitantului, aflate în termenul de valabilitate Dacă în cazierul fiscal sunt înscrise fapte, de orice natură, proiectul va fi respins în precontractare. In cazul cazierului judiciar, daca sunt înscrise fapte de natura celor de la litera c), punctele 4,5, 6, 7,9 proiectul va fi respins în precontractare. 
[bookmark: _Hlk120202266]- punctul 10 prin Bilanțul şi contul de profit şi pierdere pentru ultimii 2 ani financiari încheiați la data depunerii cererii de finanțare, din care să rezulte că agentul economic nu se află în nici una dintre situațiile menționate în Metodologia privind întreprinderea in dificultate din cadrul Anexei 6 la prezentul ghid;
[bookmark: _Hlk88557106]d) Solicitantul demonstrează capacitate financiară pentru susţinerea implementării proiectului, inclusiv pentru pompele de căldură,acă este cazul, prin indicatorul de solvabilitate, respectiv prin raportul dintre Datorii totale și Capitaluri proprii care trebuie să fie pozitiv și mai mic de 7,5 în ultimul an financiar; 
Se probează cu:
· Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 2 exerciţii financiare încheiate, anterioare anului de depunere a Cererii de finanțare în corelare cu secțiunea Capacitate solicitant din aceasta;
· Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Cererii de finanțare, în corelare cu secțiunea Capacitate solicitant din aceasta;
· Documente de confirmare/alocare a contribuţiei solicitantului (de ex: Hotărârea AGA/CA /Asociaților/Asociatului Unic al societăţii) privind asigurarea cofinanţării proiectului şi acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);
[bookmark: _Hlk156400564] Declaraţia unică (Anexa nr. 3) din care să reiasă că acesta va asigura resursele financiare necesare implementării optime a proiectului. 
[bookmark: _Hlk156400571]Dacă solicitantul nu îndeplinește criteriul privind indicatorul de solvabilitate sau este întreprindere nou-înființată, trebuie să prezinte la depunerea cererii de finanțare o scrisoare privind bonitatea bancară a beneficiarului.
[bookmark: _Hlk86309651]
[bookmark: _Hlk101198414]Atenție! 
Scrisoarea de bonitate va cuprinde obligatoriu următoarele mențiuni:
“ ….(instituție bancară sau nebancară) confirmă faptul că pentru proiectul depus de solicitanta ...(se va menționa denumirea completă a proiectului) a fost aprobată o facilitate de creditare în sumă de ...(se va menționa suma în cifre și în litere și aceasta va acoperi integral suma aferentă cofinanțării și cheltuielilor neeligibile).
Prezenta scrisoare servește ca document justificativ care atestă existența sursei de finanțare a solicitantului pentru asigurarea cofinanțării și a cheltuielilor neeligibile pentru proiectul anterior menționat.

Întreprinderile cu activitate de mai puţin de 3 ani vor depune documentele privind capacitatea financiară pentru exerciţiile financiare încheiate. 
b) Solicitantul justifică necesitatea finanţării proiectului prin ajutor de stat; 
	Se probează prin:
· Declarație privind Conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 1.a)
· Declaraţia unică (Anexa nr. 3);  
Sub rezerva prevederilor articolelor 56 și 57 din Legea nr. 129 din 11 iulie 2019 pentru prevenirea și combaterea spălării banilor și finanțării terorismului modificată și completată prin Legea nr. 315/2021, persoanele juridice supuse obligației de înregistrare în registrul comerțului au, totodată, obligația actualizării informațiilor de fiecare dată când are loc o modificare a acestora, sub rezerva aplicării sancțiunilor contravenționale și a dizolvării societății.

[bookmark: _bookmark10][bookmark: _Toc142982284][bookmark: _Toc185584967]2.2. Eligibilitatea proiectului
Proiectele depuse în cadrul măsurii Sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, din cadrul P program-cheie 9: Eficiență energetică în transporturi - reducerea emisiilor de CO_2 prin eficiență energetică și noi tehnologii în transporturi aferent Fondului pentru modernizare în România trebuie să    respecte următoarele condiții:
a) Proiectul se încadrează în categoriile de acțiuni finanțabile menţionate în prezentul Ghid;
· A se vedea secțiunile Obiectivele proiectului și Activități din Cererea de finanțare, precum și din Studiul de Fezabilitate.
b) Proiectul cuprinde activități eligibile din cele enumerate la secțiunea Activități finanțabile din prezentul ghid;
c) Proiectul este implementat pe teritoriul României;
· Se probează prin secțiunea Localizare proiect din Cererea de finanțare.
d) [bookmark: _Hlk142301970]Perioada de implementare a proiectului se încadrează în perioada de eligibilitate a cheltuielilor, respectiv între data la care solicitantul a primit confirmarea eligibilității proiectului de către MTI și data preconizată de finalizare a proiectului, dar nu poate fi mai târziu de 31.12.2028, cu respectarea principiului „demararea lucrărilor” prevăzut la art. 2 din Regulamentul (UE) nr. 651/2014. Anumite activități legate de proiect (ex: proiectare - Studiul de prefezabilitate, studiul de fezabilitate, proiectul tehnic etc.), achiziția de teren etc. pot fi realizate înainte de data de început a eligibilității, respectiv data la care solicitantul depune cererea de finanțare la Ministerul Transporturilor și Infrastructurii, însă acestea nu vor fi eligibile pentru rambursarea din Fondul pentru modernizare;
· A se vedea secțiunea Calendarul proiectului si Activităţi previzionate din Cererea de finanțare.
e) Proiectul respectă principiul ,,efectului stimulativ” conform prevederilor art. 6 alin. (1) și (2) din Regulamentul (UE) nr. 651/2014;
· Se probează prin Declarația privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 1.a).
f) Durata de implementare a proiectului nu depășește data de 31.12.2028;
· A se vedea secțiunea Activităţi previzionate din Cererea de finanțare.
g) Valoarea ajutorului de stat solicitat nu depășește 100% din costurile eligibile ale proiectului. De asemenea, nu depășește 30 milioane EUR pe beneficiar, pe proiect de investiții (pentru conversia în lei a ajutorului acordat beneficiarilor se va folosi cursul Băncii Centrale Europene valabil la momentul aprobării schemei, respectiv cursul de .............lei); 
· A se vedea secțiunea Bugetul proiectului din Cererea de finanțare și Anexa nr. 7.
h) Proiectul a fost aprobat de către solicitant în condițiile legislației aplicabile;
	Se probează prin:
· documentele de aprobare a proiectului, în conformitate cu prevederile legale în vigoare (după caz, Hotărâre CA/AGA/ HG /altele asemenea care să angajeze instituția, după caz, care să cuprindă cel puțin, denumirea proiectului, valoarea totală (din care eligibilă și neeligibilă), indicatorii tehnico-economici ai proiectului, asigurarea cofinanţării proiectului şi acoperirea contravalorii cheltuielilor neeligibile); 
i) Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, achiziţiile publice, informare şi publicitate, precum şi orice alte prevederi legale aplicabile fondurilor europene;

· [bookmark: _Hlk143081149]A se vedea Sectiunea A din Declarația unică a solicitantului (Anexa nr. 3), 
· Planul de informare și publicitate, care se va elabora luând în considerare măsurile minime obligatorii din Manualul de identitate vizuală, publicat pe site-ul ME și care va cuprinde, fără a se limita la, activitățile ce vor fi derulate, bugetul alocat acestora, etc.
j) Investiția/investițiile nu a/au mai beneficiat de finanţare din fonduri publice, cu excepţia studiilor preliminare (notă conceptuală, studiul de prefezabilitate, studiu de fezabilitate, proiect tehnic, detalii de execuţie, alte studii etc.);

Se probează prin:
· [bookmark: _Hlk143081434]Sectiunile C din Declarația unică a solicitantului (Anexa nr. 3).
k) Bugetul proiectului respectă indicaţiile privind încadrarea în categoriile de cheltuieli, conform prevederilor Ghidului și a Anexei nr. 4;
Se probează prin:
· Anexa nr. 7 – Bugetul Proiectului
· Secțiunea Buget proiect din Cererea de finanțare și încadrarea în categoriile de cheltuieli din Anexa nr. 4

l) [bookmark: _Hlk145584721]Procentul de energie electrică utilizată pentru autoconsum din totalul energiei produse este de minimum 70%; 

Se probează prin:
· auditul electroenergetic din care să reiasă consumul propriu mediu anual și consumul suplimentar de energie în situația în care se preconizează instalarea de noi consumatori de energie electrică la nivelul beneficiarului, precum și producția estimată pentru capacitatea nou instalată.
· Studiul de fezabilitate (nu mai vechi de 2 ani) elaborat în conformitate cu prevederile H.G. nr. 907/2016, cu modificările și completările ulterioare.
· Secțiunea A din Declarația unică (Anexa nr. 3)

m) Proiectul are avizul tehnic de racordare (ATR) actualizat pentru locul de consum și producere;
Se probează prin:
· ATR  actualizat pentru locul de consum și producere, în termen de valabilitate
Notă: 
Depunerea avizului tehnic de racordare actualizat nu este obligatorie odată cu depunerea Cererii de finanțare dar depunerea avizului este obligatorie în etapa de precontractare, înainte de încheierea contractului de finanțare.

n) Terenurile/imobilele necesare realizării investiţiei sunt puse la dispoziția  proiectului;
Se probează prin:
· Orice document/înscris care atestă dreptul de folosință (ex: act de proprietate/contract de concesiune/superficie//administrare etc.), ori a unui drept conferit de un contract de închiriere/comodat, asupra imobilului (teren și/sau clădire) unde se face investiția, valabil cel puţin 5 ani de la data previzionată pentru efectuarea plății finale în cadrul proiectului. În plus, unde dreptul de proprietate nu este deținut de beneficiar se va prezenta și acordul proprietarilor asupra terenurilor private unde accesul se face conform prevederilor Codului civil.
· Dovada iniţierii demersului de obţinere a dreptului de folosință, în situația în care solicitantul nu prezintă documentele mai sus enumerate (la depunerea Cererii de finanțare). 
· Extras de carte funciară, nu mai vechi de 30 de zile, în care este intabulat dreptul de folosinta, care să probeze că imobilele (teren și/sau clădiri) sunt libere de orice sarcini (în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun;
În situația în care panourile fotovoltaice se instalează pe o clădire/teren care este grevată/grevat de ipotecă constituită în scopul realizării proiectului, aplicantul va depune, la contractarea proiectului, o scrisoare din partea instituției creditoare (banca) conform căreia aceasta este de acord cu realizarea investiției și se angajează că nu va executa clădirea/terenul respectivă/respectiv și investiția finanțată din Fondul pentru modernizare pe o perioadă de cel puțin 5 ani de la punerea proiectului în exploatare (Anexa nr. 10 la Ghid).

În cazul proiectelor ce vor fi amplasate pe terenuri agricole situate în extravilan, având categoria de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, solicitanții vor prezenta în etapa de precontractare documente doveditoare privind clasa a III-a, a IV-a şi a V-a de calitate a terenului, respectiv studiul pedologic și agrochimic. Totodată, solicitanții vor avea în vedere îndeplinirea condițiilor prevăzute la art. 92 alin. (2) lit. j) din Legea fondului funciar nr. 18/1991, cu modificările și completările ulterioare.

Pentru proiectele care vizează amplasarea investiției pe terenuri situate în extravilan de tip agricol, solicitantul are obligația să depună dovada scoaterii din circuitul agricol și autorizația de construire precum și un extras de carte funciară relevant, dar nu mai târziu de 1 an de la data încheierii contractului de finanțare sau, după caz, înainte de depunerea  cerererii de rambursare.

La semnarea contractului de finanţare (în cazul selectării Cererii de finanțare aferente proiectului pentru finanţare), solicitantul va face dovada deţinerii dreptului de folosință conferit de un drept real asupra terenului (ex: dreptul de proprietate/concesiune/superficie /administrare etc.), ori a unui drept conferit de un contract de închiriere/comodat, pentru imobilele (teren și/sau clădiri) care fac obiectul proiectului pentru care la Cererea de finanțare au fost depuse acte prevăzute de lege pentru iniţirea demersului de obţinere a acestor drepturi.

· [bookmark: _Hlk144466104]Plan de amplasament pentru imobilele pe care se propune a se realiza investiţia în cadrul proiectului (la depunerea Cererii de finanțare);
· Certificat de urbanism sau răspunsul autorității competente pentru emiterea acestuia, în termen de valabilitate;
· Secțiunea A din Declarația unică a solicitantului din Anexa nr. 3, referitoare la disponibilitatea terenurilor pe care se vor realiza investiţiile.

Sunt eligibile proiectele combinate de energie din surse regenerabile și de stocare (în spatele contorului), iar componenta de stocare absoarbe anual cel puțin 75 % din energia sa din instalația de producție de energie din surse regenerabile conectată direct. Se consideră că toate componentele de investiții (producere și stocare) constituie un singur proiect integrat.
Se probează cu:
· Secțiunea A din Anexa nr. 3 – Declarația unică la Ghidul Solicitantului
· Secțiunea Indicatori de realizare și de rezultat din Cererea de finanțare și din Studiul de fezabilitate

o) Valoarea ajutorului de stat solicitat nu poate depăși 30.000.000 euro pe beneficiar, pe proiect de investiții: 
· [bookmark: _Hlk183507624]70% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor pe unitate de capacitate de energie din surse regenerabile solare.
· 25% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor pe unitate de capacitate de stocare energie din surse regenerabile solare.
· 5% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc pentru instalare pompe de căldură.


[bookmark: _Toc142982285][bookmark: _Toc185584968]2.3. Eligibilitatea cheltuielilor

Cadrul legal aplicabil:
· Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare, privind înființarea Fondului pentru modernizare;
· Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre ale Uniunii Europene, cu modificările și completările ulterioare;
· Regulamentul (UE, Euratom) nr. 2018/1.046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1.296/2013, (UE) nr. 1.301/2013, (UE) nr. 1.303/2013, (UE) nr. 1.304/2013, (UE) nr. 1.309/2013, (UE) nr. 1.316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; 
· [bookmark: _Hlk112852232]Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
· [bookmark: _Hlk156400718]HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare; 
· Schema de ajutor de stat privind sprijinirea investițiilor în noi capacități de producere a energiei electrice produse din surse regenerabile pentru autoconsumul aerodromurilor, inclusiv sisteme de stocare a energiei aprobată prin Ordin al ministrului transporturilor și infrastructurii nr. 3864/2024.

Pentru a fi eligibile în vederea finanţării prin FM, toate cheltuielile trebuie să respecte prevederile reglementărilor de mai sus, să corespundă obiectivelor FM, să fie indispensabile atingerii obiectivelor proiectului, să fie incluse în cererea de finanțare aprobată şi defalcate în bugetul prezentat din aceasta.

Cheltuielile eligibile efectuate de către un Beneficiar în cadrul proiectului se rambursează acestuia în funcție de valoarea Cererii de finanțare depusă și selectată în cadrul procedurii de ofertare concurențială și asumată prin Contractul de finanţare (CF) încheiat între MTI și beneficiar.

Cheltuielile eligibile pentru rambursare sunt efectuate în perioada de eligibilitate, respectiv între data la care solicitantul a primit confirmarea eligibilității proiectului de către MTI și data preconizată de finalizare a proiectului, dar nu poate fi mai târziu de 31.12.2028, cu respectarea principiului „demararea lucrărilor” prevăzut la art. 2 din Regulamentul (UE) nr. 651/2014.

Nu sunt eligibile următoarele tipuri de cheltuieli (enumerarea nefiind exhaustivă):
· cheltuieli aferente contribuției în natură
· cheltuieli cu amortizarea
· cheltuieli cu obținerea terenurilor 
· cheltuieli de leasing
· cheltuieli cu închirierea, altele decât cele prevăzute la cheltuielile generale de administrație 
· cheltuieli cu achiziția de mijloace de transport
· cheltuieli generale de administrație
· cheltuieli pentru comisioane, cote, taxe
· cheltuieli cu achiziția imobilelor deja construite
· taxa pe valoarea adăugată (TVA) 
· [bookmark: _Hlk90283442]dobânda debitoare 
· alte comisioane aferente creditelor
· achiziţia de echipamente second-hand
· [bookmark: _Hlk90283499]amenzi, penalităţi, cheltuieli de judecată și arbitraj
· costurile pentru operarea obiectivelor de investiţii
· cheltuielile efectuate pentru obiective de investiţii executate în regie proprie 
· cheltuieli cu branșamentul (conectarea la stația de transformare)
· cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului).
· alte cheltuieli cu caracter general (ex. publicitate, informare, audit financiar, managementul proiectului, salarii).
· diferența de curs valutar

Notă: Cheltuielile neeligibile vor fi suportate integral de către beneficiar.


Atenţie!
· Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului. În acest sens, solicitantul va depune Declarația unică (Anexa nr. 3 – Secțiunea A);
· Cheltuielile aferente activităţilor proiectului realizate înainte de data confirmării eligibilității proiectului de către Ministerul Transporturilor și Infrastructurii nu sunt eligibile (a se vedea secţiunea 1.8 - Ajutor de stat din ghidul solicitantului);
· Cheltuielile privind informarea, publicitatea și auditul financiar sunt obligatorii, însă acestea nu sunt eligibile.

Pentru a fi eligibilă, o cheltuială trebuie să îndeplinească cumulativ următoarele condiţii cu caracter general:
1)   să fie efectuată şi plătită de la data la care solicitantul a primit confirmarea eligibilității proiectului de către MTI, dar nu mai târziu de data de finalizare a investiției prevăzută în cadrul procedurii de ofertare concurențială, și nu poate depăși data de 31.12.2028;
2) să fie însoţită de facturi, în conformitate cu prevederile legislaţiei naţionale, sau de alte documente contabile cu valoare probatorie, echivalentă facturilor, pe baza cărora cheltuielile să poată fi auditate şi identificate;
3) să fie în conformitate cu prevederile contractului de finanţare încheiat cu Ministerul Transporturilor și Infrastructurii;
4) să fie conformă cu prevederile legislaţiei naţionale şi comunitare, în special în ceea ce priveşte ajutorul    de stat şi achiziţiile publice;
5) cheltuielile cofinanţate din fondurile FM nu au fost finanţate şi nu sunt finanţate în prezent din alte     fonduri publice;
6) toate activele corporale achiziţionate prin proiect trebuie să fie noi.
Este necesar ca încadrarea de către solicitant a costurilor investiţionale în categoria de cheltuieli eligibile să     se facă în strânsă corelare cu devizul general întocmit în conformitate cu prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare și cu Anexa nr. 4 la prezentul ghid.

[bookmark: _Hlk155684959]Implementarea financiară a proiectului

Mecanismul de rambursare a cheltuielilor efectuate 

Beneficiarul va depune la MTI o singură cerere de rambursare pentru cheltuielile efectuate, în conformitate cu graficul asumat prin contractul de finanțare, în termen de maximum 30 de zile de la data punerii în funcțiune a capacității finanțate.

În termen de maximum 30 de zile de la data depunerii de către beneficiar la MTI, a cererii de rambursare întocmite conform contractului de finanțare, MTI autorizează cheltuielile eligibile cuprinse în cererea de rambursare.  Plata aferentă cererii de rambursare va fi efectuată în termen de 5 zile de la data la care Ministerul Transporturilor și Infrastructurii dispune de fonduri în contul de trezorerie.
După efectuarea plății, în termen de 2 zile, MTI notifică beneficiarilor efectuarea plații aferente cheltuielilor autorizate din cererea de rambursare. 

Pentru depunerea de către beneficiar a unor documente adiționale sau clarificări solicitate de MTI, termenul de 30 de zile poate fi întrerupt fără ca perioadele de întrerupere cumulate să depășească 10 zile.
În cazul nerespectării contractului de finanțare MTI poate aplica reduceri procentuale și recuperarea sumelor plătite necuvenit în conformitate cu legislația în vigoare. 
În cazul nerespectării normelor în domeniul ajutorului de stat, inclusiv a neinstalării pompelor de căldură declarate în cererea de finanțare și care au condus la punctarea suplimentară inițială a proiectului, ajutorul de stat va fi restituit, inclusiv cu dobânzi.  
Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

După semnarea contractului de finanțare, beneficiarul va contracta un auditor financiar independent pentru verificarea costurilor solicitate la rambursare de la MTI, conform criteriilor de eligibilitate aplicabile investițiilor finanțate prin Fondul pentru modernizare. Auditorul va emite un raport separat pentru cererea de rambursare. Beneficiarul are obligația să anexeze la dosarul de rambursare raportul emis de auditor. 

După primirea facturilor pentru livrarea bunurilor/prestarea serviciilor/execuția lucrărilor, a altor documente justificative care atestă achiziția și recepția bunurilor/serviciilor necesare implementării proiectului și după achitarea costurilor respective, beneficiarul întocmește cererea de rambursare conform contractului de finanțare si a anexelor, împreună cu copii de pe documentele justificative aferente. Cererea de rambursare se depune în conformitate cu graficul  de rambursare. Modelul  cererii de rambursare este anexă la modelul de contract de finanțare.

Ulterior depunerii cererii de rambursare de către beneficiar, MTI va verifica cererea de rambursare. După efectuarea verificărilor, în cazul în care nu sunt necesare clarificări din partea beneficiarului, MTI va emite beneficiarului o notificare cuprinzând rezultatele verificărilor efectuate și va vira beneficiarului suma costurilor rambursabile in conformitate cu notificarea emisa, într-un cont distinct, deschis de către beneficiar în acest scop. MTI transmite beneficiarului o notificare de plată întocmită pentru cererea de rambursare, în termen de 48 de ore de la transferul sumelor.


[bookmark: _Toc142982287][bookmark: _Toc185584969]CAPITOLUL 3. COMPLETAREA CERERII DE FINANȚARE

Pentru a propune un proiect în vederea finanțării, solicitantul trebuie să completeze o cerere de finanțare conform modelului din Anexa nr. 1. Aceasta se va completa și transmite împreună cu toate anexele solicitate prin platforma electronică dedicată FM, MySmis 2021, ce poate fi accesată la adresa https://mysmis2021.gov.ro/.

NOTĂ: 
Solicitantul poate depune o singură cerere de finanțare, valoarea totală a ajutorului de stat solicitat nu poate depăși 30.000.000 euro pe beneficiar, pe proiect de investiții. 
La transmiterea cererii în MySMIS, se va selecta autoritatea „Ministerul Transporturilor și Infrastructurii - organism delegat pentru sectorul Eficiență energetică, subsector transporturi”. În caz contrar, aplicația va fi direcționată către o altă entitate, ceea ce ar putea cauza imposibilitatea evaluării și aprobării.


[bookmark: _Toc142982288][bookmark: _Toc185584970]3.1. Modalitatea de completare a Cererii de finanțare

[bookmark: _Toc142982289]Înainte de completarea formularului, vă rugăm să citiţi cu atenţie instrucţiunile cuprinse în acest capitol.
În vederea completării Cererii de finanțare trebuie avută în vedere anexarea tuturor documentelor menţionate în  prezentul ghid.

3.1.1. Obiectivele şi rezultatele proiectuluiImportant!
Solicitantul are obligaţia să verifice ataşarea tuturor anexelor obligatorii la Cererea de finanțare.
De asemenea, anexele care sunt incomplete, ilizibile sau care nu sunt semnate, pot conduce la      respingerea Cererii de finanțare.
Toate valorile menționate în Cererea de finanțare vor fi calculate, rotunjite și prezentate la două zecimale (ex. valori buget, indicatori, capacitate instalată etc.)



Obiectivul general al proiectului va fi stabilit în corelare cu acțiunile și activitățile finanțabile menționate în prezentul ghid. 

Toate obiectivele vor fi asociate cu rezultatele aşteptate la măsura Sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, Programului-cheie 9: Eficiență energetică în transporturi - reducerea emisiilor de CO2 prin eficiență energetică și noi tehnologii în transporturi, din cadrul FM şi vor fi   cuantificate în indicatori.

[bookmark: _Toc142982291][bookmark: _Toc185584972]3.1.2. Sustenabilitate si durabilitate

Se va preciza modul în care proiectul se va autosusţine financiar după încetarea finanţării solicitate prin Cererea de finanțare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

Caracterul durabil al proiectului: se va indica modul în care beneficiarul va asigura exploatarea durabilă a investiției pe o perioadă de minimum 5 ani de la PIF.

În cadrul acestei secţiuni se vor completa informaţii legate de relevanţa proiectului în raport cu următoarele  aspecte:
· Contribuţia la Planul Național Integrat în domeniul Energiei și Schimbărilor Climatice 2021-2030 (PNIESC); 
· Contribuția la Inițiativa emblematică ,,Accelerarea” din Strategia anuală pentru 2021 privind creșterea durabilă (https://eur-lex.europa.eu/legal-content/RO/TXT/?uri=CELEX:52020DC0575);
· Corelările cu legislaţia naţională și europeană în domeniu, cum sunt: Directiva 2018/2001/UE a Parlamentului European și a Consiliului, privind promovarea utilizării energiei din surse regenerabile (reformare), Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (reformare), etc.

[bookmark: _Toc142982292][bookmark: _Toc185584973]3.1.3. Descrierea investiţiei

Descrierea proiectului (se completează la secţiunea Descrierea proiectului din Cererea de finanțare) și va indica un minim de informaţii cu privire la următoarele aspecte:
1. Date generale privind investiția propusă;
2. Situaţia existentă şi necesitatea realizării obiectivului de investiţii;
3. Descrierea amplasamentului (localizare – intravilan/extravilan, suprafaţa terenului, dimensiuni în plan, regim juridic – natura proprietăţii sau titlul de proprietate, servituţi etc.). Totodată, vor fi menționate: regiunea, județul, localitatea, numărul cadastral, amplasarea investiției (pe clădire sau teren, în cazul centralelor fotovoltaice);
4. Cerinţe specifice suplimentare, dacă este cazul;
5. Soluţii fezabile pentru realizarea obiectivului de investiţii;
6. Date tehnice şi funcţionale ale obiectivului de investiţii.

[bookmark: _Toc142982293][bookmark: _Toc185584974]3.1.4. Evaluarea Impactului asupra Mediului (EIM)

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului (Directiva EIM). Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile   competente pentru protecția mediului.
În cadrul documentaţiilor tehnico-economice, pe baza evaluărilor privind influența investiţiilor asupra fenomenului schimbărilor climatice și, mai ales, a influenței efectelor schimbărilor climatice asupra proiectelor de investiții, se vor avea în vedere măsuri speciale pentru creşterea rezistenţei componentelor constructive ale proiectelor de investiţii aferente măsurii la schimbările climatice şi la alte vulnerabilităţi, după caz. Aceste măsuri de adaptare vor contribui la sporirea rezistenței la schimbările climatice, la condițiile meteorologice extreme și la alte dezastre naturale.
a) Documente necesare la depunerea Cererii de finanțare 
Actul de reglementare privind protecția mediului emis de către autoritatea competentă (Clasarea notificării/Decizia etapei de încadrare/Acord de mediu).
În mod excepțional, în cazul în care procedura pentru obținerea actului de reglementare este încă în derulare, la momentul depunerii cererii de finanțare solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului.
La momentul depunerii cererii de finanțare solicitantul trebuie să facă cel puțin dovada depunerii la autoritatea competentă a documentelor pentru obținerea actului de reglementare pentru protecția mediului, iar în etapa de contractare este obligatorie depunerea actului de reglementare pentru protecția mediului.
b) Pentru încheierea contractului de finanțare
· Actul final de reglementare emis de către autoritatea competentă pentru protecţia mediului.
 NOTĂ: 
Dacă actul de reglementare pentru protecția mediului nu a fost depus odată cu cererea de finanțare și nici în etapa de precontractare, cererea de finanțare va fi respinsă de la finanțare. Această cerință se aplică pentru orice tip de investiție. Chiar și în cazurile în care avizul de mediu nu este necesar, acest fapt trebuie certificat în mod oficial de către autoritatea competentă pentru protecția mediului. Astfel, se asigură că toate investițiile au fost evaluate din perspectiva impactului asupra mediului, fie prin obținerea avizului, fie prin certificarea nevoii de exceptare de la acesta.





[bookmark: _Toc142982295][bookmark: _Toc185584975]3.1.5. Studiul de fezabilitate

Studiul de fezabilitate se va elabora conform prevederilor HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, va fi aprobat de solicitant (prin Hotărâre CA/AGA/Asociaților/Asociatului Unic al societăţii/altele asemenea care să angajeze entitatea, după caz, și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii celei  mai eficiente soluții. Studiul de fezabilitate prezentat nu va fi mai vechi de 2 ani.
Din echipa de elaborare a studiului de fezabilitate va face parte personal autorizat de către ANRE în domeniul instalațiilor electrice. Se va anexa studiului de fezabilitate documentul doveditor.
[bookmark: _Toc142982296]Investiția trebuie să aibă ca rezultat obligatoriu o capacitate nouă de producție de energie electrică, inclusiv sisteme de stocare a energiei.
În contextul noilor reglementări ETS, studiile de fezabilitate și documentația de conformitate pentru proiectele în sectoarele afectate de ETS 1 și ETS 2 trebuie să reflecte ultimele actualizări legislative și tehnice respectiv Directiva (UE) 2023/959 de modificare a Directivei 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii și a Deciziei (UE) 2015/1814 privind înființarea și funcționarea unei rezerve pentru stabilitatea pieței aferentă schemei UE de comercializare a  certificatelor de emisii de gaze cu efect de sera.
[bookmark: _Toc185584976]3.1.6. Elaborarea bugetului

Bugetul proiectului va fi prezentat conform formatului din Anexa nr. 7 – Bugetul proiectului și va fi încărcat în platforma electronică.

[bookmark: _Toc185584977]3.1.7. Responsabil de proiect

Solicitanții au obligația de desemnare a unei persoane responsabile cu implementarea proiectului și care va asigura comunicarea în relația cu autoritatea finanțatoare. Persoana astfel desemnată va semna Declarația privind conflictul de interese (Anexa nr. 9).

[bookmark: _Toc142982297][bookmark: _Toc185584978]CAPITOLUL 4. PROCESUL DE EVALUARE ȘI SELECȚIE
[bookmark: _Toc185584979]4.1. Descriere generală privind procesul de evaluare și selecție a cererilor de finanțare

Procesul de evaluare și selecție a cererilor de finanțare se va desfășura la nivelul direcțiilor de specialitate din cadrul Ministerului Transporturilor si Infrastructurii Pentru implementarea proiectului se va încheia un contract de finanțare (CF) între Ministerul Transporturilor si Infrastructurii și beneficiarul proiectului.
Etapele parcurse de la depunerea cererii de finanțare până la semnarea contractului de finanțare sunt:
· Evaluarea preliminară tehnico-economică
· Verificarea administrativă și a eligibilității
· Etapa precontractuală (depunerea documentelor aferente contractării, ulterior notificării de aprobare a proiectului)
· Semnarea contractului de finanțare.
Finanțarea se va acorda în baza unei proceduri concurențiale de selecție a proiectelor conform indicatorilor de performanță corelat cu obiectivele FM şi   în limita bugetului alocat, cu respectarea condițiilor din ghid.

[bookmark: _Toc185584980]4.1.1 Evaluarea preliminară tehnico-economică a Cererii de Finanțare

Evaluarea preliminară tehnico-economică a Cererii de finanțare va fi realizată în baza datelor introduse de solicitant în aplicația MySmis2021 pentru cele 3 criterii de selecție, de către Comisia de selecție constituită la nivelul Ministerului Transporturilor și Infrastructurii conform Grilei de evaluare tehnico-economică a cererii de finanțare din Anexa nr. 2.2 la prezentul ghid, respectiv:
[bookmark: _Toc185584981]Criteriul 1  - Cel mai mic preț solicitat per MW instalat pentru producție de energie solară– maxim 70  puncte; 
Acest criteriu urmărește să aloce ajutorul de stat către proiectele care solicită cea mai mică subvenție per MW de energie instalat, astfel încât să se evite alocarea excesivă de fonduri publice. Se încurajează astfel proiectele care sunt mai eficiente din punct de vedere al costului.
Metodă de punctare:
· Proiectul cu cel mai mic preț solicitat per MW instalat primește 70 de puncte.
· Proiectul cu cel mai mare preț primește 0 puncte.
· Proiectele cu prețuri intermediare vor primi un punctaj calculat pe baza unei formule de tip ecuație liniară. Aceasta asigură distribuirea punctelor între 0 și 70 proporțional cu prețul solicitat per MW.
Pentru a calcula punctajul intermediar, se folosește ecuația:

unde:
· A reprezintă prețul cel mai mic solicitat per MW,
· B este prețul cel mai mare solicitat per MW,
· x este prețul pentru care se calculează punctajul.
Se va verifica existenta a trei oferte conforme (conțin toate elementele pentru care s-a solicitat ofertare) cu respectarea confidențialității privind datele comerciale, precum și procesul verbal de adjudecare al ofertei câștigătoare.


[bookmark: _Toc185584982]Criteriul 2: Cel mai mic preț solicitat per MWh instalat pentru stocare energie solară - 25 de puncte
Acest criteriu urmărește să aloce ajutorul de stat către proiectele care solicită cea mai mică subvenție per MW de energie instalat, astfel încât să se evite alocarea excesivă de fonduri publice. Se încurajează astfel proiectele care sunt mai eficiente din punct de vedere al costului.
Metodă de punctare:
· Proiectul cu cel mai mic preț solicitat per MWh de stocare va primi 25 de puncte.
· Proiectul cu cel mai mare preț primește 0 puncte.
· Proiectele cu prețuri intermediare vor fi punctate proporțional pe o scară de la 0 la 25, utilizând o formulă similară celei de mai sus.
Pentru a calcula punctajul intermediar, se folosește ecuația:
​
unde:
· A reprezintă prețul cel mai mic solicitat per MW,
· B este prețul cel mai mare solicitat per MW,
· x este prețul pentru care se calculează punctajul.

[bookmark: _Toc185584983]Criteriul 3: Instalarea de pompe de căldură-maxim 5 puncte
Se oferă un punctaj suplimentar pentru proiectele care includ în planul de investiție instalarea de pompe de căldură ce utilizează energia regenerabilă produsă. Aceste pompe de căldură trebuie să asigure cel puțin 20% din necesarul energetic al clădirii terminalului, contribuind astfel la sustenabilitatea energetică a întregului proiect.
Metodă de punctare:
· Proiectele care prevăd instalarea de pompe de căldură, conform cerinței de acoperire a 20% din necesarul energetic, primesc 5 puncte.
· Proiectele care nu includ acest echipament primesc 0 puncte.
· Nu există punctaje intermediare pentru acest criteriu.
[bookmark: _Hlk157523338]
Notă: În perioada de implementare a proiectului, respectiv la cerere de rambursare, în cazul în care capacitatea de stocare (aferentă Criteriului 2 de mai sus în baza căruia proiectul a obținut 25 puncte) nu este realizată, valoarea totală a ajutorului de stat acordat va fi restituită inclusiv cu dobânzi.
· Metodă de punctare:
· Proiectele care prevăd instalarea de pompe de căldură, conform cerinței de acoperire a 20% din necesarul energetic, primesc 5 puncte.
· Proiectele care nu includ acest echipament primesc 0 puncte.
· Nu există punctaje intermediare pentru acest criteriu.
În urma evaluării tehnico-economice, Cererea de finanțare va primi un punctaj între 0 și 100 puncte.
[bookmark: _Hlk158198659]Cererile de finanțare vor fi ordonate în funcție de punctajul obținut în această etapă începând de la cele cu punctajul cel mai mare.
La finalizarea acestei etape se va întocmi o Listă provizorie cuprinzând Cererile de finanțare depuse, ordonate în funcție de punctajul obținut pentru cele două criterii de selecție prevăzute la prezenta etapă.
Clasamentul este provizoriu, având în vedere faptul că punctajul se realizează în funcție de elementele transmise în Cererile de finanțare. Pentru respectarea principiului transparentei, Lista provizorie se va publica pe pagina web a Ministerului Transporturilor și Infrastructurii. https://www.mt.ro/web14/strategia-in-transporturi/moderizare-2.

Proiectele vor fi evaluate în continuare din punct de vedere administrativ și al eligibilității în ordinea în care acestea au fost prevăzute în Lista provizorie publicată pe site-ul Ministerului Transporturilor și Infrastructurii, până la limita care marchează epuizarea bugetului. De asemenea, pentru asigurarea unei marje de siguranță, în eventualitatea în care unele proiecte vor fi respinse în etapa de precontractare, se va constitui o listă de proiecte de rezervă în limita a 20% din bugetul apelului, aprobate sub rezerva încadrării în valoarea bugetului apelului.
Selecţia Cererilor de finanțare se va face în limita fondurilor disponibile pentru această procedură competitivă, în  ordinea descrescătoare a punctajelor obținute.


[bookmark: _Toc142982298][bookmark: _Toc185584984][bookmark: _Toc142982299]4.1.2. Verificarea conformității administrative și a eligibilității cererilor de finanțare

Pentru verificarea conformității administrative şi a eligibilității cererii de finanțare se utilizează un sistem de evaluare      de tip DA/NU/NA, conform Anexei nr. 2.1 – Grila de verificare a conformității administrative și a eligibilității cererilor de finanțare, la prezentul ghid. Verificarea conformității administrative și a eligibilității cererii de finanțare se va realiza de comisia de selecție constituită la nivelul furnizorului de ajutor de stat în baza grilei (Anexa nr. 2.1 la prezentul ghid), în ordinea clasamentului provizoriu, până la epuizarea bugetului alocat.

În cadrul acestei etape se vor verifica următoarele:
· Respectarea formatului standard al cererii de finanțare şi includerea tuturor anexelor obligatorii;
· Modalitatea de completare a cererii de finanțare;
· Data limită de transmitere a cererii de finanțare;
· Dacă cererea de finanțare a fost depusă în condițiile specificate în prezentul ghid;
· Completarea cererii și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
· Îndeplinirea tuturor criteriilor din grila de verificare a conformității administrative și a eligibilității cererii de finanțare – Anexa nr. 2.1 la ghid, respectiv:
· Conformarea cu toate cerințele specifice formulate în prezentul ghid, inclusiv de natură formală;
· Eligibilitatea solicitantului – se va verifica dacă solicitantul îndeplinește criteriile prevăzute în  prezentul ghid;
· Eligibilitatea proiectului – se va verifica dacă proiectul și activitățile sale îndeplinesc criteriile prevăzute în prezentul ghid.
Având în vedere că depunerea Cererii de finanțare se face electronic, procesul de clarificări se va desfăşura astfel:
· Se pot solicita cel mult două clarificări, după caz;
· Solicitantul va avea obligaţia să răspundă în maximum 10 zile lucrătoare la fiecare dintre clarificările solicitate.
Dacă după etapa de clarificări proiectul nu îndeplineşte toate criteriile din Grila de verificare a conformității administrative și a eligibilității cererilor de finanțare, stabilite prin prezentul ghid, Cererea de finanțare va fi respinsă, iar solicitanții vor fi notificați asupra motivelor respingerii.
În situația în care, în urma verificărilor administrative se modifică punctajul acordat unui proiect în etapa de evaluare tehnico-economică, aceasta va fi repoziționat în clasamentul provizoriu.
[bookmark: _bookmark29]Pentru fiecare cerere de finanțare admisă, după finalizarea analizei din cele două etape menționate se va trece în etapa de precontractare și ulterior în etapa de contractare. 
Ulterior finalizării evaluării și soluționării contestațiilor, MTI va publica pe pagina web a Ministerului Transporturilor și Infrastructurii (https://www.mt.ro/web14/strategia-in-transporturi/moderizare-2) lista cuprinzând clasamentul final, respectiv lista proiectelor admise și lista proiectelor respinse, în cadrul secțiunii dedicate prezentului apel de proiecte.
Un proiect poate fi aprobat și ulterior contractat independent de poziția sa în clasament sub rezerva încadrării în limita bugetului apelului.

[bookmark: _Toc185584985]4.2. Depunerea și soluționarea contestațiilor

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de  30 zile  de la comunicarea rezultatului la sediul Ministerului Transporturilor și Infrastructurii sau în platforma MySMIS 2021.
Pentru a putea fi luate în considerare, contestaţiile trebuie să respecte următoarele cerinţe:
· Identificarea contestatarului, prin: denumirea solicitantului, adresa, funcţia, numele şi prenumele  reprezentantului legal;
· Identificarea proiectului, prin: numărul unic de înregistrare alocat cererii de finanțare (codul proiectului din       platforma electronică) şi titlul proiectului;
· Obiectul contestaţiei (ce se solicită prin formularea contestaţiei);
· Motivele de fapt şi de drept (dispoziţiile legale naţionale şi/sau comunitare, principiile încălcate);
· Mijloace de probă;
· Adresa de e-mail de corespondență pentru procedura de soluționare a contestației depuse;
· Semnătura reprezentantului legal;
· Data formulării contestaţiei.
Contestaţiile sunt analizate şi soluţionate în termen de 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului   de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv  la nivelul Ministerului Transporturilor și Infrastructurii. Contestatarul este notificat în scris asupra deciziei comisiei.

[bookmark: _Toc142982300][bookmark: _Toc185584986]CAPITOLUL 5. CONTRACTAREA PROIECTELOR	
[bookmark: _Toc185584987]5.1. Etapa de precontractare

Solicitantii admiși la finanțare au obligația de a transmite prin intermediul platformei electronice, în termen de maximum 30 de zile de la primirea Notificării privind transmiterea documentelor de precontractare, a următoarelor documente:

1. Certificatele de atestare fiscală emise de ANAF şi de Direcţia Locală de Taxe şi Impozite (pentru sediul social si punctul de lucru/sediu secundar în care se implementează proiectul, dacă este cazul), în termen de valabilitate și fără a fi înregistrate datorii, 
2. Cazier fiscal al solicitantului (persoană juridică), în termen de valabilitate și fără a fi menționate fapte,
3. Cazier judiciar al reprezentantului legal, în termen de valabilitate și fara a fi menționate fapte,
4. Extras de carte funciară actualizat, în termen de valabilitate, care să ateste detinerea dreptului de folosință și să probeze că imobilele/capacităţile existente sunt libere de orice sarcini, că nu fac obiectul unor litigii în curs de soluţionare la instanţele judecătoreşti cu privire la situaţia juridică și că nu fac obiectul revendicărilor potrivit unor legi speciale în materie sau dreptului comun,
5. Actul final de reglementare pentru protecția mediului (pentru situațiile în care nu a fost depus odată cu cererea de finanțare,
[bookmark: _Hlk160631113]6. Scrisoarea din partea creditorului conform căreia aceasta este de acord cu realizarea investiției și se angajează că nu va executa clădirea/terenul respectivă/respectiv și investiția finanțată din Fondul pentru modernizare pe o perioadă de cel puțin 5 ani de la punerea proiectului în exploatare, dacă este cazul (a se vedea modelul recomandat din Anexa 10 la prezentul ghid, se vor accepta și alte modele de scrisoare),
[bookmark: _Hlk160631158]7. Documentul eliberat de ONRC în baza Declarației privind beneficiarul real al persoanei juridice (solicitantului de finanțare) pentru solicitanții înregistrați la ONRC din România la data depunerii cererii de finanțare. 
8. Notificarea din partea unei bănci comerciale/Trezoreria Statului privind deschiderea contului dedicat derulării operațiunilor proiectului (cod IBAN, titular cont, denumirea/adresa Trezoreriei/băncii comerciale),
9. Anexa 2a) – Grafic de depunere a cererii de rambursare din cuprinsul  modelului orientativ de contract de finanțare (Anexa nr. 5 la prezentul ghid), completată corespunzător,
10. Avizul tehnic de racordare pentru locul de consum și producere sau contractul de racordare, în termen de valabilitate,
11. Studiul pedologic și agrochimic – În cazul proiectelor ce vor fi amplasate pe terenuri agricole situate în extravilan, având categoria de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, solicitanții vor prezenta în etapa de precontractare documente doveditoare privind clasa a III-a, a IV-a şi a V-a de calitate a terenului.

[bookmark: _Hlk161238340]Notă:
Ulterior finalizării verificării documentației precontractuale, Ministerul Transporturilor și Infrastructurii va aduce la cunoștința solicitantului necesitatea completării și transmiterii Anexei nr. 2a) – Grafic de depunere a cererii de rambursare completată, în vederea încheierii contractului de finanțare.

Solicitantul are obligația ca toate documentele transmise să fie în formatul prevăzut de lege şi în termenul de valabilitate la data depunerii acestora.

Proiectul va fi respins în cadrul acestei etape şi se transmite solicitantului o Notificare de respingere, prin intermediul platformei electronice în cazul în care documentaţia nu este transmisă în termenul solicitat ori este incompletă si/sau neconforma în raport cu cerinţele Ghidului sau nu se mai află în perioada de valabilitate, la data depunerii.

În funcție de evoluția evaluării și contractării proiectelor depuse, termenul de maxim 30 de zile de transmitere a documentelor precontractuale, poate fi diminuat doar cu înștiințarea tuturor solicitanților care au depus cereri de finanțare în cadrul acestui apel de proiecte.

NOTĂ:
- În etapa precontractuală, se pot solicita, prin intermediul platformei electronice, 2 solicitări de clarificări, iar solicitantul va avea obligația să răspundă în maximum 5 zile la fiecare solicitare de clarificare.
- În cazul în care în etapa de precontractare solicitantul nu răspunde la solicitările de clarificări, în termenul de maximum 5 zile pentru fiecare clarificare, proiectul va fi respins.

[bookmark: _Toc185584988]5.2. Etapa de contractare

Solicitantul are obligația ca toate documentele transmise în etapa precontractare să fie în termenul de valabilitate. În cazul în care documentele transmise expiră până la semnarea contractului de finanțare, acestea vor fi resolicitate în vederea semnării acestuia.

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi va fi transmis contractul de finanţare prin intermediul aplicației electronice în vederea semnării de către acesta sau se va proceda la semnarea olografă a acestuia.
Proiectul poate fi respins în cadrul acestei etape şi se transmite solicitantului o Notificare de respingere, prin intermediul platformei electronice în cazul în care se constată modificarea formei iniţiale a contractului transmis de către Ministerul Transporturilor și Infrastructurii şi/sau nerespectarea termenului limită de returnare a contractului semnat (10 zile de la data primirii documentului).

În situația semnării electronice a contractului de finanțare, solicitantul are obligaţia de a semna electronic contractul de finanțare şi de a-l returna în termenul solicitat de Ministerului Transporturilor și Infrastructurii (10 zile de la data primirii documentului) însoţit, eventual, de orice alt document solicitat prin contract. În cazul în care solicitantul nu respectă termenul de semnare a contractului de finanţare şi returnare la  Ministerul Transporturilor și Infrastructurii  ministerul îşi rezervă dreptul de a respinge cererea de finanțare.
Contractul de finanțare va fi semnat de către reprezentanții Ministerului Transporturilor și Infrastructurii şi de către reprezentantul legal al solicitantului, contractul de finanțare intrând în vigoare la data semnării de către ultima parte semnatară.
Data încheierii contractului de finanţare este data ultimei semnături.
Beneficiarul are obligația de a menține investiția pe perioada valabilității contractului de finanțare și de a păstra toate documentele aferente proiectelor pe o perioadă de 10 ani de la data finalizării implementării proiectului, dar nu mai mică  de 5 ani de la data plății soldului sau, în absența unei astfel de plăți, de la data efectuării ultimei raportări.
Beneficiarul este obligat să transmită Ministerului Transporturilor și Infrastructurii raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat.
Termenele de transmitere a acestor raportări vor fi prevăzute în contractul de finanţare.
Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor de stat plătit, toate documentele necesare şi să ţină o evidenţă specifică a ajutorului de stat de care au beneficiat conform prevederilor legale.
Procedura de contractare poate diferi de cea descrisă în Ghidul solicitantului, în corelare cu funcționalitățile platformei electronice. Orice modificare a procedurii de contractare, raportat la funcționalitățile sistemului informatic, va fi adusă la cunoștința beneficiarilor.
Fiecare contract de finanțare poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Transporturilor și Infrastructurii. Versiunea finală a contractului de finanțare (în special clauzele specifice și anexele) vor fi comunicate beneficiarilor.Atenţie!
Contractele de finanţare reprezintă contracte de adeziune, cu clauze prestabilite ce nu pot face obiectul  negocierilor dintre părţi.


[bookmark: _Toc185584989]5.3 Implementarea proiectului

În urma semnării contractului de finanțare, se vor desfășura activitățile conform planului actualizat, anexă la contract.
Achizițiile se vor desfășura cu respectarea prevederilor legale în vigoare și cad în sarcina beneficiarului. Documentele justificative vor fi verificate din punct de vedere calitativ și cantitativ, în corelare cu prevederile contractului de finanțare de către reprezentanții Ministerului Transporturilor și Infrastructurii ofițerii de monitorizare, responsabili de investiția în discuție.
Documentele justificative vor fi transmise în termenul prevăzut în cadrul contractului, anexă la Raportul de progres, conform planului de activități, anexă la contractul de finanțare.
Orice modificări apar în perioada de implementare a proiectului vor fi notificate Ministerului Transporturilor și Infrastructurii și nu se vor realiza fără a fi aprobate.
Conform prevederilor contractuale, se vor realiza vizite de monitorizare în perioada implementării proiectului.
Ulterior încheierii contractelor de finanțare, vă rugăm să consultați periodic pagina de internet www.energie.gov.ro pentru a urmări eventuale modificări/completări/detalieri ale regulilor de implementare.

[bookmark: _Toc185584990]CAPITOLUL 6. ANEXE
[bookmark: _Toc142982301]
Anexa nr. 1. Cererea de finanțare
Anexa nr. 1.a - Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat
[bookmark: _Toc142982302]Anexa nr. 2.1. Grila de verificare a conformității administrative și a eligibilității cererilor de finanțare
Anexa nr. 2.2. Grila de evaluare tehnico-economică a cererilor de finanțare  
Anexa nr. 3. Declaratia unică
[bookmark: _Toc142982303][bookmark: _Toc142982304]Anexa nr. 4. Categorii de cheltuieli indicative 
Anexa nr. 5. Model orientativ de contract de finanțare
[bookmark: _Toc142982305]Anexa nr. 6. Declaraţie pe propria răspundere cu privire la neîncadrarea în categoria  "întreprindere  în dificultate"  

